|  |  |
| --- | --- |
|  | PATVIRTINTA nuolatinės Lietuvos zoologijos sodoturto nuomos konkurso komisijos2024-05-08 posėdžio protokolu Nr. M1 |

**VALSTYBĖS TURTO NUOMOS**

**VIEŠOJO KONKURSO SĄLYGOS**

Biudžetinė įstaiga Lietuvos zoologijos sodas skelbia viešąjį nuomos konkursą valstybės turto patikėjimo teise valdomam nekilnojamo **turto objektui**: Lietuvos zoologijos sodo Egzotariumo pastato (unikalus Nr. 1994-3002-2247, adresas Radvilėnų pl. 21, Kaunas) lankytojų poilsio erdvės su lauko terasa **1 dalis – 15 m2** ploto **ir 2 dalis – 15 m2** ploto.

|  |  |
| --- | --- |
| 1. Turto valdytojo pavadinimas, adresas, juridinio asmens kodas | BĮ Lietuvos zoologijos sodas, įstaigos kodas 191716918, adresas Radvilėnų pl. 21, Kaunas, tel. +370 615 61005, el. paštas info@zoosodas.lt  |
| 2. Informacija apie nuomojamą turtą | Lietuvos zoologijos sodo Egzotariumo pastato (unikalus Nr. 1994-3002-2247, adresas Radvilėnų pl. 21, Kaunas) lankytojų poilsio erdvės su lauko terasa dalys:1. 15 m2;
2. 15 m2.

*Pastaba: pasiūlymai gali būti teikiami: atskirai 1 daliai ir 2 daliai arba 1 ir 2 dalims kartu.* |
| 3. Turto naudojimo paskirtis \_ ir ypatumai | Turto naudojimo paskirtis – viešojo maitinimo iš maisto vagonėlių paslaugoms teikti. |
| 4. Pradinis turto nuompinigių dydis | **1** daliai 244,70 Eur be PVM;**2** daliai 244,70 Eur be PVM. |
| 5. Nuompinigių mokėjimo \_ tvarka | Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai nedarbo diena – iki kitos po jos einančios darbo dienos) pagal nuomotojo pateiktą sąskaitą.Nuomininkas, be nuomos mokesčio, kas mėnesį kompensuoja nuomotojo patirtas išlaidas: elektros energiją – pagal skaitiklio rodmenis (faktinis fiksavimas – elektros skaitiklio rodmenų suderinimo akte) ir susidariusių atliekų (serviravimo indų BĮ Lietuvos zoologijos sodo teritorijoje) išvežimą – 20,00 eurų. |
| 6. Informacija apie delspinigius už nuomininko praleistą nuomos mokesčio mokėjimo terminą | Nuomininkas, per Sutartyje nustatytus terminus nesumokėjęs nuompinigių ir kitų mokesčių, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną. |
| 7. Turto nuomos terminas | Nuomos terminas – 1 metų laikotarpiui su galimybe pratęsti nuomos sutartį 1 metams. Bendra nuomos trukmė su pratęsimais negali būti ilgesnė kaip 2 metai. |
|  8. Specialieji reikalavimai | Konkurso dalyvis turi **užtikrinti**, kad:* Būtų tiekiami karštieji, pagrindinį meniu sudarantys, patiekalai bei karštieji/šaltieji gėrimai;
* Tiekiamas maistas būtų šviežias ir atitinkantis higienos bei kitų teisės aktų reikalavimus;
* Prie maisto vagonėlio pastatyti šiukšlių rūšiavimo konteineriai (konteinerių priežiūra: atliekų išvežimu rūpinasi pats konkurso dalyvis);
* Patiekalai serviruojami (tiekiami) greitai yrančiose, ekologiškuose pakuotėse (užtikrintas tvarumas);
* Maitinimuisi pritaikytos ne mažiau 16 sėdimų vietų ir staliukų prie maisto vagonėlio;
* Maisto vagonėlis estetiškai derėtų su BĮ Lietuvos zoologijos sodo pastatų dizainu (neišsiskirti ryškiomis spalvomis ir iššaukiančiais vaizdiniais);
* Teikti maitinimo paslaugas kiekvieną savaitės dieną, BĮ Lietuvos zoologijos sodo darbo valandomis, visus sezonus (išimtys gali būti taikomos esant šaltajam sezonui, bendru sutarimu su BĮ Lietuvos zoologijos sodas);
* Bet kokia išorės reklama būtų derinama su BĮ Lietuvos zoologijos sodu (siekiant apsaugoti vaikus nuo neigiamos informacijos);
* BĮ Lietuvos zoologijos sodo darbuotojams būtų suteikiama nuolaida.
* Reikalingų paslaugai teikti maisto prekių papildymas/pristatymas būtų atliekamas iki BĮ Lietuvos zoologijos sodo atidarymo lankytojams (išimtys gali būti taikomos bendru sutarimu su BĮ Lietuvos zoologijos sodas).

**Draudžiama**:* prekiauti kitais, negu maisto produktais (atsižvelgiant į nuomojamo turto paskirtį);
* garsi ir/ar tranki muzika paslaugų teikimo metu (siekiant užtikrinti gyvūnų gerovę);
* tiekti: tabako gaminius, alkoholinius gėrimus, cukraus vatą, ledus, karštas spurgas (prekybai, išskyrus tabako gaminių ir alkoholio, bus organizuojami atskiri nuomos konkursai).
 |
| 9. Konkurso dalyvių registravimo vieta, data, \_ laikas ir dokumentų pateikimo tvarka | Konkurso dalyviai BĮ Lietuvos zoologijos sodo administratorei- referentei, adresu Radvilėnų pl. 21, Kaunas (administracijos pastatas) **ne vėliau kaip iki 2024 m. gegužės 20 d. 10:00 val.** turi pateikti užklijuotą voką, ant kurio turi būti užrašyta:konkurso dalyvio pavadinimas ir adresas, turto dalis (1 ir/ar 2), kurios nuomos \_ konkursas buvo skelbtas, pavadinimas, adresas ir nuoroda „Turto nuomos konkursui“. **Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas bei asociatyvios maisto vagonėlių išorės nuotraukos.**Voke turi būti pateikti šie dokumentai:1. Paraiška, kurioje nurodomas konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas (šie reikalavimai taikomi fiziniams asmenims) arba juridinio asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas;
2. Siūlomas konkretus nuompinigių dydis, bet ne mažesnis nei nurodyta Konkurso sąlygų 4 punkte;
3. Nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
4. Pradinio įnašo sumokėjimo patvirtinimo dokumentai;
5. Konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;
6. Dokumentai, kuriais patvirtinama, kad konkurso dalyvio veikla atitinka viešo turto nuomos konkurso sąlygose nustatyto pobūdžio veiklą, paaiškinimas, kokiam tikslui konkurso dalyvis naudos nuomojamą turtą.

Pasiūlymai, kuriuose pateikti ne visi nurodyti dokumentai ir kurių įteisinimui trūkumai negali būti ištaisomi posėdžio metu, nenagrinėjami.Už dalyvių registravimą atsakingas asmuo –administratorė-referentė Lina Gižienė, tel.+370 615 61005, el. paštas info@zoosodas.lt |
| 10. Konkurso dalyvio pradinio įnašo dydis, jo sumokėjimo terminas ir turto valdytojo banko sąskaitos, į kurią turi būti sumokėtas pradinis įnašas, rekvizitai | Pradinis įnašas –3 mėn. nuompinigių dydžio įnašas į Lietuvos zoologijos sodo sąskaitą LT607300010002228133 AB „Swedbank“ turi būti sumokėtas prieš atvykstant registruotis konkurso dalyviu.Pradinis įnašas grąžinamas konkurso nelaimėjusiems dalyviams \_ per 5 darbo dienas po komisijos protokolo pasirašymo dienos.Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti \_ nuomos sutarties, pradinis įnašas jam negrąžinamas. |
| 11. Turto apžiūros sąlygos | Turtą galima apžiūrėti susisiekus su BĮ Lietuvos zoologijos sodo ūkio skyriaus vadovu Dainiumi Mačiulaičiu, tel. +370 687 94608, el. paštas dainius.maciulaitis@zoosodas.lt  |
| 12. Komisijos posėdžio vieta, data ir tikslus laikas | Komisijos posėdis įvyks 2024 m. gegužės 21 d. 10:00 val. adresu Radvilėnų pl. 21, Kaunas, Administracijos pastate. |
| 13. Kitos konkurso sąlygos | Konkurso laimėtoju pripažįstamas konkurso dalyvis, pasiūlęs didžiausią turto nuompinigių dydį. Jeigu tokį pat (didžiausią) \_ dydį pasiūlo keli konkurso dalyviai, konkurso dalyviu pripažįstamas dalyvis, anksčiau įregistruotas pažymoje.Konkursas vykdomas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 „*Dėl valstybės ilgalaikio materialiojo turto, valstybės ir savivaldybių nekilnojamojo turto nuomos*“, Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 „*Dėl nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo*“ Lietuvos zoologijos sodo patikėjimo teise valdomo valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu 2023 m. spalio 19 d. direktoriaus įsakymu Nr. V-69. |

*Turto nuomos sąlygų*

*Priedas Nr. 1*

BĮ Lietuvos zoologijos sodui

Radvilėnų pl. 21, Kaunas

# PASIŪLYMAS

**DĖL VALSTYBĖS TURTO NUOMOS (NUOMOJAMO PLOTO)**

Lietuvos zoologijos sodo Egzotariumo pastato (unikalus Nr. 1994-3002-2247)

lankytojų poilsio erdvės su lauko terasa dalių

2024-05-XX

(surašymo vieta)

|  |  |
| --- | --- |
| Konkurso dalyvio pavadinimas |  |
| Juridinio asmens kodas |  |
| Už konkursą atsakingo žmogauspareigos, vardas, pavardė |  |
| Adresas (buveinė) |  |
| Telefono numeris |  |
| Elektroninio pašto adresas |  |

Su BĮ Lietuvos zoologijos sodo turto viešojo nuomos konkurso skelbimu apie Turto nuomos konkursą, kuris buvo paskelbtas 2024-05-09 dienraštyje „Kauno diena“, BĮ Lietuvos zoologijos sodas internetiniame puslapyje, socialinio tinklapio *„Facebook“* BĮ Lietuvos zoologijos sodo paskyroje, ir turto nuomos viešo konkurso sąlygomis susipažinome ir įsipareigojame, jog pasiūlymas pilna apimtimi atitinka sąlygas ir specialiuosius reikalavimus.

# Mes siūlome šį nuompinigių dydį ir nuomos sutarties terminą:

|  |  |  |  |  |  |
| --- | --- | --- | --- | --- | --- |
| **Dalis** | **Pavadinimas** | **Plotas** | **Kaina Eurbe PVM** | **PVM** | **Kaina Eur, su PVM** |
| 1. | Siūlomas nuompinigių dydis **už vieną mėnesį i**išnuomojamai 1 daliai | XX m2 | 0,00 | 0,00 | 0,00 |
| 2. | Siūlomas nuompinigių dydis **už vieną mėnesį**  i šnuomojamai 2 daliai | XX m2 | 0,00 | 0,00 | 0,00 |
| Iš viso | XX m2 |  | 0,00 |

\*Tais atvejais, kai pagal galiojančius teisės aktus teikėjui nereikia mokėti PVM, jis lentelės skilčių, susijusių su PVM, nepildo ir nurodo priežastis, dėl kurių PVM nemokamas:

 .

Pažymime, kad atitinkame turto nuomos viešo konkurso sąlygose nustatytas nuomos sąlygas ir pateikiame tai patvirtinančius dokumentus:

|  |  |  |
| --- | --- | --- |
| **Eil. Nr.** | **Dokumento pavadinimas** | **Lapų skaičius** |
|  |  |  |
|  |  |  |
|  |  |  |
|  |  |  |

(Už pasiūlymo pateikimą atsakingo asmens vardas, pavardė, parašas ir antspaudas)

*Turto nuomos sąlygų*

*Priedas Nr. 2*

**VALSTYBĖS ILGALAIKIO**

**MATERIALIOJO TURTO NUOMOS**

**SUTARTI*S***

2024 m. gegužės d. Nr.

Kaunas

Nuomotojas **BĮ** **Lietuvos zoologijos sodas**, įstaigos kodas 191716918, adresas Radvilėnų pl. 21, Kaunas, atstovaujamas *direktorės Gintarės Stankevičės*, veikiančios pagal LZS nuostatus (patvirtinta LR Aplinkos ministro 2010-10-07 įsakymu Nr. D1-849 (LR Aplinkos ministro 2015-07-28 įsakymo, Nr. D1-569 redakcija)

ir

nuomininkas

 (teisinė forma, pavadinimas, kodas ir registracijos adresas, jeigu nuomininkas yra juridinis asmuo, arba vardas, pavardė ir gyvenamosios vietos adresas, jeigu nuomininkas yra fizinis asmuo)

 ,

atstovaujamas (-a) ,

 (atstovo vardas, pavardė, pareigos)

veikiančio (-ios) pagal ,

 (atstovavimo pagrindas, dokumento data, numeris)

vadovaudamiesi nuomos viešojo konkurso, įvykusio \_\_\_\_\_ m. \_\_\_\_\_\_\_\_\_\_\_\_ \_\_\_ d., rezultatais, sudaro šią valstybės turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.

**I. SUTARTIES DALYKAS**

1.1. Nuomotojas įsipareigoja perduoti nuomininkui valstybės materialųjį turtą (toliau –

turtas) Lietuvos zoologijos sodo Egzotariumo pastato (unikalus Nr. 1994-3002-2247), adresas Radvilėnų pl. 21, Kaunas lankytojų poilsio erdvės su lauko terasa dalį (-is) ,

naudoti ir laikinai valdyti už nuomos mokestį, o nuomininkas įsipareigoja priimti turtą ir už jį mokėti nuomos mokestį.

1.2. Turtas skirtas viešojo maitinimo paslaugoms iš maisto vagonėlių teikti (toliau – paslaugos).

**II. NUOMOS TERMINAS**

2.1. Turto nuomos terminas nustatomas 1 (vieneri) metai nuo turto perdavimo ir priėmimo akto pasirašymo dienos.

**III. NUOMOS MOKESTIS**

3.1. Nuomininkas už turto nuomą įsipareigoja mokėti nuomotojui nuompinigius –

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_per mėnesį be PVM.

3.2. Nuomininkas, be nuompinigių, kas mėnesį kompensuoja nuomotojo patirtas išlaidas: elektros energiją – pagal skaitiklio rodmenis, bei šiukšlių išvežimą –20 eurų, kurios susidarys paslaugų gavėjams išmetant serviravimo pakuotes į nuomotojo teritorijoje esančias šiukšlių dėžes.

3.3. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena, – iki kitos po jos einančios darbo dienos) pagal nuomotojo pateiktą sąskaitą.

3.4. Nuomininkas nuomotojo ir (arba) paslaugų teikėjų pateiktas sąskaitas už Sutarties 3.2 papunktyje nurodytas paslaugas apmoka per 5 darbo dienas nuo sąskaitų gavimo arba pagal atskirą susitarimą.

3.5. Nuompinigiai ir mokėjimai už Sutarties 3.2 papunktyje nurodytas paslaugas pradedami skaičiuoti nuo turto perdavimo ir priėmimo akto pasirašymo dienos.

**IV. ŠALIŲ TEISĖS IR PAREIGOS**

4.1. Nuomotojas įsipareigoja:

4.1.1. per 3 (tris) darbo dienas nuo Sutarties pasirašymo perduoti nuomininkui Sutarties 1.1 papunktyje nurodytą turtą pagal turto perdavimo ir priėmimo aktą;

4.1.2. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;

4.1.3. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės;

4.1.4. pasibaigus Sutarties galiojimo terminui arba Sutartį nutraukus prieš terminą, priimti iš nuomininko turtą.

4.1.5. per 5 (penkias) darbo dienas nuo turto perdavimo ir priėmimo akto pasirašymo dienos kreiptis į valstybės įmonę Registrų centrą dėl Sutarties ir perdavimo ir priėmimo akto įregistravimo Nekilnojamojo turto registre ir apmokėti su Sutarties ir perdavimo ir priėmimo akto registravimu susijusias išlaidas;

4.2. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose.

4.3. Nuomininkas įsipareigoja:

4.3.1. per 5 (penkias) darbo dienas nuo Sutarties ir perdavimo ir priėmimo akto įregistravimo Nekilnojamojo turto registre dienos kompensuoti nuomotojui su Sutarties ir perdavimo ir priėmimo akto įregistravimu susijusias išlaidas;

4.3.2. per 3 (tris) darbo dienas nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;

4.3.3. laiku mokėti Sutartyje nustatytą nuomos mokestį ir kitus pagal Sutartį priklausančias įmokas ir mokesčius;

4.3.4. naudoti turtą pagal paskirtį, nurodytą Sutarties 1.2 papunktyje, vadovautis nustatytais šios paskirties turto priežiūros, gaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo;

4.3.5. sudaryti nuomotojui sąlygas tikrinti nuomojamo turto būklę;

4.3.6. pasibaigus Sutarties galiojimo terminui arba Sutartį nutraukus prieš terminą, perduoti turtą pagal turto perdavimo ir priėmimo aktą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą.

4.4. Nuomininkas turi ir kitų teisių ir pareigų, nustatytų Sutartyje ir teisės aktuose.

4.5. Nuomininkas neturi teisės (išskyrus Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašo 48 punkte nustatytus atvejus) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.

4.6. Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.

4.7. Nuomininkui draudžiama be rašytinio nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

4.8 Nuomininkas turi užtikrinti, kad jis ir bet kurie kiti asmenys, veikiantys jo vardu, yra gavę visus būtinus leidimus ar kitus dokumentus, leidžiančius užsiimti šioje Sutartyje numatyta veikla.

4.9. Nuomininkas yra atsakingas už visus savo veiksmus ir paslaugų teikimo tinkamumą bei darbų saugą visų Sutarties galiojimo laikotarpiu.

4.10 teikdamas paslaugas nuomininkas taip pat privalo savo sąskaita pašalinti visas atliekas ir šiukšles, susidariusias nuomojamame plote, užtikrinti savalaikį jų išvežimą.

**V. ŠALIŲ ATSAKOMYBĖ**

5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.

5.2. Delspinigių sumokėjimas neatleidžia nuomininko nuo pagrindinės prievolės įvykdymo.

5.3. Už turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.

5.4. Jeigu nuomininkas nevykdo ar netinkamai vykdo sutartį, taikomos šios netesybos:

|  |  |
| --- | --- |
| **Pažeidimas** | **Netesybos** |
| 5.4.1. maisto vagonėlis neatitinka konkurso sąlygų ir išvaizda žymiai skiriasi nuo konkurso metu pateiktos asociatyvios nuotraukos | Pažeidimas laikomas esminiu Sutarties pažeidimu. |
| 5.4.2 nuomininkas nepradeda vykdyti Sutarties joje nustatytu terminu arba nepagrįstai neteikia paslaugų daugiau nei tris dienas | Bauda 100 Eur už kiekvieną vėlavimo/ paslaugų neatlikimo dieną.Pakartotinis pažeidimas laikomas esminiu sutarties pažeidimu. |
| 5.4.3 tiekiami draudžiami produktai: alkoholiniai gėrimai, tabako gaminiai, cukraus vata, ledai, karštos spurgos. | Bauda 100 Eur.Pakartotinis pažeidimas laikomas esminiu sutarties pažeidimu. |
| 5.4.4 nesuderinta išorės reklama | Bauda 100 Eur už kiekvieną nustatytą pažeidimą. |
| 5.4.5. nuomininkas prekiauja kitais, negu maisto produktais | Bauda 100 Eur už kiekvieną pažeidimą |
| 5.4.6 nuomininkas leidžia trankią ir/ar garsią muzika | Bauda 100 Eur už kiekvieną pažeidimą |
| 5.4.7 nuomininkas reikalingų paslaugai teikti maisto prekių papildymas/pristatymas atlieka BĮ Lietuvos zoologijos sodo lankytojų lankymosi valandomis. | Bauda 50 Eur už kiekvieną pažeidimą. |
| 5.4.8 nuomininkas nesilaiko Sutarties 4.10 punkto reikalavimų | Bauda 50 Eur už kiekvieną pažeidimą. |

5.5. Jei nuomininkui skiriama bauda, tačiau trūkumai nėra pašalinami per 3 (tris) kalendorines dienas nuomotojas gali inicijuoti Sutarties nutraukimo procedūrą.

5.6 Nuomininkas patvirtina, kad sutinka su 5.4 punkte išdėstytais baudų dydžiais.

5.7 Delspinigių ir baudų sumokėjimas neatleidžia šalių nuo tinkamų Sutarties įsipareigojimų vykdymo.

5.8 Nuomininkas privalo atlyginti tretiesiems asmenims nuostolius, kuriuos jie patirs dėl nuomininko neveikimo ir/ar netinkamo veikimo ar kitokio Sutarties pažeidimo. Visi trečiųjų šalių reikalavimai susiję su nuomininko pareigų nevykdymu/netinkamu vykdymu bus nukreipiami tiesiogiai nuomininkui.

**VI. SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS**

6.1. Ši Sutartis įsigalioja jos pasirašymo dieną ir galioja, iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.

6.2. Nuomininkas, per visą nuomos terminą laikęsis savo įsipareigojimų pagal Sutartį, nuomos terminui pasibaigus turės pirmenybės teisę prieš kitus asmenis atnaujinti turto nuomos sutartį. Nuomotojas privalo užtikrinti, kad turto nuomos sutarties atnaujinimo atveju bendra nuomos trukmė nebūtų ilgesnė kaip 2 (dveji) metai.Nuomotojas ne vėliau kaip prieš 2 (du) mėnesius iki nuomos termino pabaigos raštu informuoja nuomininką apie siūlymą atnaujinti turto nuomos sutartį, nurodydamas nuomos terminą. Nuomininkas privalo ne vėliau kaip per 1 (vieną) mėnesį nuo nuomotojo pranešimo gavimo dienos raštu atsakyti nuomotojui, ar sutinka atnaujinti turto nuomos sutartį. Nuomininkui raštu neatsakius nuomotojui per 1 (vieną) mėnesį nuo pranešimo iš nuomotojo gavimo dienos, laikoma, kad nuomininkas atsisako atnaujinti turto nuomos sutartį.

6.3. Nuomininkas neturės pirmenybės teisės sudaryti naujos turto nuomos sutarties papildomam terminui, jeigu nuomotojas iki nuomos termino pabaigos bus pareiškęs nuomininkui bent vieną pagrįstą rašytinį įspėjimą dėl Sutarties nuostatų pažeidimo. Tokiu atveju, pasibaigus turto nuomos terminui, nuomotojas turės teisę (tačiau neprivalės) pasiūlyti nuomininkui išsinuomoti turtą tokiomis pat ar naujomis nuomotojo nuožiūra nurodytomis sąlygomis ir terminais.

6.4. Visi Sutartis pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių.

6.5. Ši Sutartis pasibaigia arba gali būti nutraukta:

6.5.1. pasibaigus nuomos terminui;

6.5.2. Sutarties šalių susitarimu;

6.5.3.vienasmenišku nuomotojo sprendimu, nuomininkui pažeidus esmines Sutarties sąlygas. Šiuo pagrindu nutraukiant Sutartį nuomotojas prieš 3 (tris) darbo dienas informuoja nuomininką apie planuojamą sutarties nutraukimą;

6.5.4. kitais Lietuvos Respublikos civilinio kodekso nustatytais atvejais ir tvarka;

6.5.5. Lietuvos Respublikos civilinio kodekso nustatyta tvarka, kai išnuomoto turto reikia valstybės funkcijoms atlikti.

**VII. NENUGALIMOS JĖGOS (*Force Majeure*) APLINKYBĖS**

7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.

7.2. Jeigu kuri nors šalis mano, kad atsirado nenugalimos jėgos (*force majeure*) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (*force majeure*) aplinkybės netrukdo.

7.3. Jeigu nenugalimos jėgos (*force majeure*) aplinkybės trunka ilgiau kaip 90 kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (*force majeure*) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

**VIII. BAIGIAMOSIOS NUOSTATOS**

8.1. Įgyvendinant Sutartį asmens duomenys tvarkomi vadovaujantis Bendrojo duomenų apsaugos reglamento (BDAR) ir kitų teisės aktų nuostatomis.

8.2. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.

8.3. Sutartis surašoma dviem egzemplioriais – po vieną kiekvienai Sutarties šaliai.

8.4. Sutarties priedai:

8.4.1. valstybės materialiojo turto perdavimo ir priėmimo aktas;

8.4.2. valstybės turto nuomos viešojo konkurso sąlygos;

8.4.3. kiti nuomojamo valstybės materialiojo turto dokumentai ir priedai, kurie būtini, kad būtų galima naudotis šiuo turtu.

8.5 Nuomininkas sudaro sąlygas nuomotojo darbuotojams gauti paslaugas su sutarta nuolaida.

**IX. SUTARTIES ŠALIŲ REKVIZITAI IR ADRESAI**

|  |  |
| --- | --- |
| **Nuomotojas** | **Nuomininkas** |
| BĮ Lietuvos zoologijos sodas | Pavadinimas (fizinio/juridinio asmens) |
| Radvilėnų pl. 21, Kaunas | Adresas |
| Įstaigos kodas 191716918PVM mokėtojo kodas LT917169113  | Juridinio asmens kodasPVM mokėtojo kodas |
| A.s. LT60 7300 0100 0222 8133Tel. +370 37 332540El. paštas: info@zoosodas.lt | Atsiskaitomoji banko sąskaitaTel.El. paštas |
| Nuomotojo vardu*Direktorė**Gintarė Stankevičė* | Nuomininko vardu |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.V. | A.V. |

*Turto nuomos sąlygų*

*Priedas Nr. 3*

**VALSTYBĖS ILGALAIKIO MATERIALIOJO TURTO perdavimo IR PRIĖMIMO AKTAS**

\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Kaunas

**Nuomotojas BĮ Lietuvos zoologijos sodas**, įstaigos kodas įstaigos kodas 191716918, adresas Radvilėnų pl. 21, Kaunas, atstovaujamas Ūkio skyriaus vadovo Dainiaus Mačiulaičio veikiančio pagal įstaigos direktoriaus įsakymą,

o nuomininkas ,

(teisinė forma, pavadinimas, registracijos numeris ir adresas, jeigu nuomininkas yra

 ,

juridinis asmuo, arba vardas, pavardė ir gyvenamosios vietos adresas, jeigu nuomininkas yra fizinis asmuo)

atstovaujamas ,

(atstovo pareigos, vardas, pavardė)

veikiančio pagal ,

(atstovavimo pagrindas, dokumento data, numeris)

remdamiesi \_\_\_\_\_m. \_\_\_\_d. sudaryta valstybės materialiojo turto nuomos sutartimi Nr. ,

perduoda ir priima valstybės materialųjį turtą –

(perduodamo valstybės turto pavadinimas, adresas,

 .

unikalus ar inventorizacijos Nr., statinio plotas, tūris, turto būklė ir pan.)

Perdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(nuomotojo atstovo pareigų pavadinimas) (parašas) (vardas ir pavardė)

A.V.

Priėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(nuomininko ar jo atstovo pareigų pavadinimas) (parašas) (vardas ir pavardė)

A.V. (*Jeigu reikalavimas turėti antspaudą nustatytas įstatymuose.*)

*Turto nuomos sąlygų*

*Priedas Nr. 4*

**SKAITILKIO RODMENŲ SUDERINIMO AKTO FORMA**

Skaitiklio įrengimo data  **XX** ir rodmuo **XX**

|  |  |  |  |  |
| --- | --- | --- | --- | --- |
| **Deklaravimo data** | **Skaitiklio rodmuo** kWh | **Suvartota elektra per einamąjį mėnesį** kWh | **Elektros kaina su PVM**Eur | **Mokėtina suma su PVM**Eur |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Rodmenis fiksavo:

*Vardas, pavardė, pareigos, parašas*

Su rodmenimis sutinku ir patvirtinu, kad jie teisingi:

*Vardas, pavardė, pareigos, parašas*